11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 185 της 17 Απρ./4 Μαΐου 1988 (ΦΕΚ Α΄ 81) (Διόρθ. Σφαλμ. στο ΦΕΚ Α΄ 100 της 23 Μαΐου 1988). Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τα Ανώτατα Εκπαιδευτικά Ιδρύματα (ΑΕΙ). Έχοντας υπόψη: 1)Τις διατάξεις της παρ. 3 του άρθρ. 19 και της παρ. 3 του άρθρ. 18 Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2)Την παρ. 5 του άρθρ. 24 του Νομ. 1558/1985 «Κυβέρνηση και Κυβερνητικά όργανα» (ΦΕΚ Α΄ 137). 3)Την αριθ. Η/1022/16.2.87 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων» Αρμοδιότητες Υφυπουργών ΥΠΕΠΘ» (ΦΕΚ Β΄ 84). 4)Την αριθ. 2389/13.2.1987 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄ 81). 5)Την αριθ. 739/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Περιβάλλοντος, Χωροταξίας και Δημοσίων Έργων και των Υφυπουργών Εθνικής Παιδείας και Θρησκευμάτων και Οικονομικών, αποφασίζουμε: Σύμφωνα με την παρ. 6 άρθρ. 27 Νόμ. 2009/1992 (ΦΕΚ Α΄ 18), Τόμ. 32, σελ. 58,31, τα Τ.Ε.Ι. μπορεί να πραγματοποιούν δαπάνες για έργα συντηρήσεων, επισκευών κ.λπ. ιδιωτικών κτιρίων ή αναπαλαιώσεως διατηρητέων που έχουν μισθωθεί για τις ανάγκες τους με τήρηση των κειμένων διατάξεων. Αρμόδια Όργανα. Άρθρ.1.-Αρμόδιοι για τη λήψη αποφάσεων σύμφωνα με τις διατάξεις του Νομ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των που εκδίδονται σε εκτέλεσή του, για έργα που εκτελούνται από τα Ανώτατα Εκπαιδευτικά Ιδρύματα (Α.Ε.Ι.) είναι η Σύγκλητος ή το αντίστοιχο Ανώτατο Συλλογικό Όργανο Διοίκησης του Ιδρύματος, η τεχνική του υπηρεσία ή τα εξουσιοδοτούμενα όργανα σύμφωνα με τις εκάστοτε ισχύουσες οργανωτικές διατάξεις. Διευθύνουσα Υπηρεσία - Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: «α)«Διευθύνουσα Υπηρεσία» ή «Επιβλέπουσα Υπηρεσία» είναι η Τεχνική Υπηρεσία του Α.Ε.Ι. σύμφωνα με τις εκάστοτε ισχύουσες οργανωτικές διατάξεις κάθε Α.Ε.Ι.. Για τα Α.Ε.Ι. που δε διαθέτουν δική τους Τεχνική Υπηρεσία, Διευθύνουσα Υπηρεσία είναι η Τεχνική Υπηρεσία  που σύμφωνα με τις εκάστοτε οργανωτικές διατάξεις των Α.Ε.Ι. καλύπτει τις ανάγκες του Ιδρύματος αυτού». Η περίπτ. α΄ αντικαταστάθηκε ως άνω από το άρθρ. 1 Π.Δ. 154/12-27 Απρ. 1993 (ΦΕΚ Α΄ 63). β)«Προϊσταμένη Αρχή» ή «Εποπτεύουσα Αρχή» είναι η Σύγκλητος ή το αντίστοιχο Ανώτατο Συλλογικό Όργανο Διοίκησης του Α.Ε.Ι. σύμφωνα με τις εκάστοτε ισχύουσες οργανωτικές του διατάξεις. Τεχνικό Συμβούλιο Άρθρ.3.-Αρμόδιο Τεχνικό Συμβούλιο για γνωμοδότηση σε θέματα εκτέλεσης έργων είναι το Συμβούλιο που προβλέπεται από τις οργανωτικές διατάξεις κάθε Α.Ε.Ι. και που συγκροτείται και λειτουργεί σύμφωνα με τις διατάξεις αυτές. Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών για τα έργα που αφορά το παρόν δ/γμα εγκρίνονται από τη Σύγκλητο ή το αντίστοιχο Ανώτατο Συλλογικό Όργανο Διοίκησης του Α.Ε.Ι. Παρεκκλίσεις - Πρότυπα συμβατικά τεύχη Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων των Α.Ε.Ι., οι παρεκκλίσεις αυτές εγκρίνονται από τη Σύγκλητο ή το αντίστοιχο Ανώτατο Όργανο Διοίκησης του Α.Ε.Ι. μετά από γνώμη του Τεχνικού του Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Εθνικής Παιδείας και Θρησκευμάτων μετά από εισήγηση της Συγκλήτου ή του αντίστοιχου Ανωτάτου Συλλογικού Οργάνου Διοίκησης του ΑΕΙ και γνώμη του Τεχνικού Συμβουλίου του Ιδρύματος. Αιτήσεις Θεραπείας Άρθρ.6.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νομ. 1418/1984 αποφασίζει η Σύγκλητος ή το αντίστοιχο Ανώτατο Συλλογικό Όργανο Διοίκησης του Α.Ε.Ι. μετά από γνώμη του Τεχνικού του Συμβουλίου. (Αντί για τη σελ. 68,659 (δ) Σελ. 68,659(ε) Τεύχος 1220 - Σελ. 25 Τεχνικές υπηρεσίες 31.Α.μ.11 2.Οι αιτήσεις θεραπείας απευθύνονται στη Σύγκλητο ή στο αντίστοιχο Ανώτατο Συλλογικό Όργανο Διοίκησης του ΑΕΙ χωρίς να απαιτείται κοινοποίηση στον Υπουργό Πε-ριβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται και στην υπηρεσία   που   έχει εκδώσει   την    προσβαλλο-μένη πράξη. Αν η αίτηση υποβάλλεται για παράλειψη έκδοσης πράξης η κοινοποίηση γίνεται προς τη Διευθύνουσα Υπηρεσία. Τελικές διατάξεις Άρθρ.7.-1.Στα έργα των Α.Ε.Ι. των οποίων οι συμβάσεις διέπονται από προγενέστερες διατάξεις του Νομ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/μα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νομ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 